Universis presentes litteras inspecturis, ego Seguinus filius Perret de Mont Brion notum facio quod ego, pro evidenti et urgenti necessitate mea, vendo et in hereditatem perpetuam quitto reverendo patri ac domino Girardo Dei gratia Eduensi episcopo, suisque successoribus qui pro tempore erunt episcopi Eduenses, nemus meum de Prepannot, situm juxta fontem de Champ Verrant, pro quatuor libris Viennensium, de quibus recepi et habui integrum pagamentum et de ipsis me teneo penitus pro pagato. Quapropter ego predictus Seguinus promitto per juramentum meum, etc. In cujus rei testimonium sigillum curie venerabilis viri domini Guillermi de Gysseio, archidiaconi Avalonensis in ecclesia Eduensi presentibus litteris rogavi et obtinui apponi. Datum anno Domini Mº CCº septuagesimo quarto.